CELEX: 31981D0280
Language: el
Date: 1981-04-01 00:00:00
Title: 81/280/ΕΟΚ: Απόφαση τής Επιτροπής τής 1ης Απριλίου 1981 περί εγκρίσεως τού προγράμματος γιά τή βελτίωση τής μεταποιήσεως στόν τομέα τού χοιρείου κρέατος στήν Αγγλία καί στήν Ουαλία σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31981D0280

81/280/ΕΟΚ: Απόφαση τής Επιτροπής τής 1ης Απριλίου 1981 περί εγκρίσεως τού προγράμματος γιά τή βελτίωση τής μεταποιήσεως στόν τομέα τού χοιρείου κρέατος στήν Αγγλία καί στήν Ουαλία σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 123 της 07/05/1981 σ. 0036 - 0036

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Απριλίου 1981  περί εγκρίσεως του προγράμματος για τη βελτίωση της μεταποιήσεως στον τομέα του χοιρείου κρέατος στην Αγγλία και στην Ουαλία σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (81/280/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η βρετανική κυβέρνηση ανακοίνωσε στις 24 Ιουλίου 1980 το πρόγραμμα για τη βελτίωση της μεταποιήσεως στον τομέα του χοιρείου κρέατος στην Αγγλία και στην Ουαλία, σύμφωνα με τον κανονισμό (ΕΟΚ) αριθ. 355/77·  ότι το εν λόγω πρόγραμμα αποβλέπει στον εκσυγχρονισμό και στην ανάπτυξη των εγκαταστάσεων για τη σφαγή και τη μεταποίηση στον τομέα του χοιρείου κρέατος με σκοπό να συντελέσει στη δημιουργία μιας σύγχρονης, αποτελεσματικής, ελαστικής και ανταγωνιστικής βιομηχανίας μεταποιήσεως στον τομέα αυτό, καί, με αυτό τον τρόπο να σταθεροποιήσει τα εισοδήματα του τομέα αυτού· ότι, ως εκ τούτου, παρουσιάζει ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία δεικνύουν ότι οι στόχοι που αναφέρονται στο άρθρο 1 του κανονισμού αυτού, για τον εν λόγω τομέα, δύνανται να επιτευχθούν · ότι η οριζόμενη προθεσμία για την εκτέλεση του προγράμματος δεν υπερβαίνει το χρονικό διάστημα που προβλέπεται στο άρθρο 3 παράγραφος 1 υπό ζ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα που διαβιβάσθηκε από τη βρετανική κυβέρνηση τις 24 Ιουλίου 1980, σύμφωνα με τον κανονισμό (ΕΟΚ) αριθ. 355/77, για τη βελτίωση της μεταποιήσεως στον τομέα του χοιρείου κρέατος στην Αγγλία και Ουαλία.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, την 1η Απριλίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.